**A BEREKFÜRDŐI VERESS ZOLTÁN ÁLTALÁNOS ISKOLA TANULÓI KÖRNYEZETÉNEK INFRASTRUKTURÁLIS MEGÚJULÁSA**

**Kedvezményezett neve:** Karcagi Tankerületi Központ

**A projekt címe:** A Berekfürdői Veress Zoltán Általános Iskola tanulói környezetének infrastrukturális megújulása

**projekt azonosítószáma:** EFOP-4.1.3-17-2017-00295

**A szerződött támogatás összege:** 59 001 379 ft

**A támogatás mértéke:** 100%

**A projekt tervezett befejezési dátuma:** 2019.04.30.

A Berekfürdői Veress Zoltán Általános Iskolában 8 osztály, emellett egy napközis és egy tanulószobai csoport működik. Az osztályok átlag létszáma 16 fő. A tanítás helyszíne Berekfürdőn a IV. Béla király út 1. sz. alatt zajlik.

Az „ős épület” kéttantermes iskolaként 1948-ban épült, ezt bővítették a későbbi évtizedek során. A tornateremhez („C” jelű épület) tartozó öltözők (2) és vizesblokkok a tornaterem építésével egy időben, 1986-ban épültek. Azóta a tisztasági meszeléseken kívül nem történt felújítás. A PVC padlózat alatt a beton megtöredezett, némely helyen felpúposodott, így a felület egyenetlen, balesetveszélyes. Az öltözők és a hozzájuk tartozó vizesblokkokban elavult, régi csúszásveszélyes padlózat van. A „B” jelű épület csupán egy tantermet magába foglaló épület. A tanterem lapostető szerkezetének hőszigetelése, és vízszigetelése mindenképp ajánlatos egyetemben a homlokzati falszerkezetek szigetelésével, valamint a nyílászárók cseréjével. A falszerkezet vakolat védelmére belül fa lambéria burkolat kerül beépítésre. A főépület („A” jelű épület és itt található a könyvtárhelyiség is) tetőszerkezete elöregedett, régi és új beázások nyomai, a vakolat folyamatos omlása, porszerű anyag jelenléte egészségtelenné, a felújítás elmaradása esetén veszélyessé teszi a helyiséget. Az iskola épülete több szakaszban épült. A legrégebbi része közel 70 éves, de a „legfiatalabb” (a tornaterem) is elmúlt 30. Ennek megfelelően nagyon sok az elöregedett, elhasználódott szerkezeti elem és bútor az épületekben. A belső nyílászárók töredezettek, gyakran balesetveszélyesek, sok esetben javíthatatlanok, teljes cserére szorulnak. A parketták kopottak, csiszolva, lakkozva évtizedek óta nem voltak. A termek többsége, a folyosók műanyag lambériával burkoltak, melyek nagy része töredezett, már nem javítható. Az iskolabútorok mintegy háromnegyede szintén több évtizedes múltra tekint. Öregek, elhasználódtak, nehezek, nem felelnek meg a modern elvárásoknak. A folyosók kijáratainak esővédelme nem megfelelő, töredezettek, kopottak, néhol balesetveszélyesek. Az épületek jelenleg akadálymentesen nem megközelíthetők.

*A beruházás során elkészül az „A” épület tetőcseréje, a közlekedő, könyvtár mennyezet felújítása és az akadálymentesítési tevékenység is megvalósul. A „B” jelű épületben a lapostető szerkezetének, falszerkezetének hőszigetelése, nyílászárók cseréje, belső lambéria burkolása készül el. A „C” jelű épületben a tornaterem pvc padozatának helyére rugalmas sportpadló kerül; elkészül a festés, a vizes blokkok felújítása és belső nyílászárók cseréje. A fentieken túl a felújításban érintett könyvtár, osztálytermek, folyosók, közlekedők elavult bútorzatának cseréje is megtörténik.****A fejlesztés a megfelelő infrastrukturális háttér kialakításával hozzájárul ahhoz, hogy az állami fenntartású köznevelési intézményben megelőzhető legyen az intézmény tanulóinak lemorzsolódása, és végzettség megszerzését megelőzően történő iskolaelhagyása.***